Deportivo ta nada Pep Mel kocinta - BBC Hausa
Deportivo ta nada Pep Mel kocinta
28 Fabrairu 2017
http://www.bbc.com/hausa/wasanni-39119428
Pepe Mel ya yi wa West Brom koci daga watan Janairu zuwa Mayu na 2014
Kungiyar Deportivo La Coruna da ke neman tsira a gasar La Liga ta Spaniya ta nada tsohon kocin West Brom Pepe Mel a matsayin kocinta.
A ranar Asabar ne kungiyar ta kori kocinta Gaizka Garitano bayan da kungiyar ta sha kashi a karo na hudu a jere a gasar ta Sapaniya.Mel, mai shekara 54, ya jagoranci West Brom ne a wasanni 17 kadai a shekara ta 2014, kuma tun lokacin da Real Betis ta kore shi a watan Janairun 2016 bai sake yin wani aiki ba.
Yanzu dai maki biyu ne tsakanin Deportivo, wadda ta dauki kofin La Liga a 2000, daga rukunin faduwa daga gasar, kasancewar rabonta da cin wasa tun watan Disamba.Pepe Mel shi ne koci na bakwai da kungiyar ta yi a shekara shida, kuma zai jagorance ta ne zuwa karshen kakar wasan da ake ciki kawai.